ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՈՒՂԵՐՁԸ ԲԱՆԱԿԻ ՕՐՎԱՆ

Հարգելի՛ հայրենակիցներ,

Հունվարի 28-ը Հայկական տոնացույցի ամենակարևոր ու ամենապատասխանատու օրերից է: Հայկական բանակն ունի 29 ամյա կենսագրություն: Այն ստեղծվեց Հայաստանի համար բախտորոշ ու դժվարին տարիներին, երբ նորանկախ հանրապետությունը կայացման փուլում էր:

Կայացման տարիների ընթացքում, իր ուղին պսակեց հաղթանակներով և սրբագործեց մեր քաջորդիների արյամբ ու ազգային արժանապատվությամբ:

2020 թվականի աշունը հայ ժողովրդի,, մեր բանակի համար բեկումնային էր: Դժվար է գտնել բառեր` նկարագրելու, այն հերոսությունները, որոնք կատարեցին ու շարունակում են կատարել մեր զինվորները։ Արցախյան 44-օրյա պատերազմում Հայկական բանակն ու Արցախի պաշտպանության բանակը հերոսական մարտեր մղեցին թշնամու դեմ: Հայրենիքի պաշտպանության գործում ունեցանք մեծ կորուստներ, զոհվեցին հերոս տղաներ:

Խոսքս ուղղում եմ պատերազմում անմահացած մեր համայնքի տասը զոհերի ընտանիքներին` նրանց հայտնելով իմ խորին ցավակցությունն ու զորակցությունը, իսկ վիրավոր տղաներին մաղթում եմ շուտափույթ ապաքինում:

Վստահ եմ, որ օր առաջ հաղթահարելու ենք բոլոր դժվարությունները, շենացնելու ենք մեր երկիրն ու հզորացնելու ենք բանակը:

Շնորհավորում եմ հերոսական մարտերում ծնված, հասակ առած ու հզորացած Հայոց բանակի տարեդարձը՝ մաղթելով անխռով, խաղաղ և նորանոր հաղթանակներով պսակված գոյություն: